Norske Intelligenssedler, 1809-10-24
Til den Deichmanske Stiftelse ere følgende Gaver indsendte: Fra S. T. Jomfru Leuch, en Samling af gode Bøger, bestaaende af 164 Bind, hvilke Hun tillod mig at udtage til det Deichmanske Bibliothek af afg. Slotspræst Sverdrups efterladte Bogsamling; fra S. T. Hr. Legationsraad Høyer, en stor Medaillon, der forestiller i Side vor nu regjerende allernaadigste Konge som Kronprinds, af Ganelli, 3de bronzerede Büster af Sverrigs Konger Gustav III og den nu regjerende Kong Karl XIII, samt den i Frankrig afdøde Prinds Frederik, Hertug af Østergothland, alle forfærdigede af Prof. Sergel, Directeur for Kunst-Akademiet i Stockholm, og herforuden en liden Samling af Bøger, hvoriblandt Svenska Witterhets Akademiens Handlingar, og Ludekes allgemeines Schwedisches Gelehrsamkets Archiw unter Gustav des Dritten Regjering; fra S. T. Hr. Cancellie-Secretair og Sorenskriver Koren, et Par afbrudte gamle Sverd, et Par Stridsører, og nogle Spidser til Spyde og Pile; fra Discipelen M. G. R. Bang, en fiirkantet Svensk Sølvmynt, eller saa kaldet Klipping, af Johan II 1572, og endelig fra Discipelen H. Ch. Leganger, et afbrudt Sverd, en Spidse til et Spyd, en gammel Spore og en gammeldags Bøsselaas. Dette er det mig en behagelig Pligt herved taknemmeligst at anmelde. Rosted. det dramatiske Selskab i Grændsehaven giver Skuespillet: Elskovs Barnet, Söndagen den 29de October 1809, for Indenbyes saavel som for Fremmede, der mod Betaling ønske at bivaane samme. Indtægten anvendes til Understöttelse for de Koner og Enker, hvis Forsörgere ere udcommanderede til Landets Forsvar, eller opbragte af Fienden. Billetterne dertil faaes Løverdagen og Söndagen, den 28de og 29de October, om Formiddagen imellem Kl. 11 til 2 Slet hos Hr. Tullin, imod 1 Rdlr. Stykket eller hvad mere Veldædighed maatte yde. For at forebygge mulig Uorden, anmodes de der lade hente Billetter, under deres Haand at forlange disses Antal, og tillige skriftlig at anmærke hvad derfor af Budet betales. Indgangen aabnes Kl. 5. Paa Directionens Vegne Kierulf. Hvarteerpenge for Landværnet, for Mai og Juni, ligeledes for de combinerede Batailloner - af 1ste Aggershuus, udbetales paa Raadstuen Torsdagen den 26de October. J Følge allernaadigst Bevilling, saa lydende: Vi Frederik den Sjette, af Guds Naade Konge til Danmark og Norge, de Venders og Gothers, Hertug udi Slesvig, Holsteen, Stormarn, Ditmarsken og Oldenborg p. p.; Giøre vitterligt: at Vi, efter derom indkommen allerunderdanigst Ansøgning og Begjering, allernaadigst have bevilget og tilladt, saa og hermed bevilge og tillade, at Skiftecommissairerne efter den ved Vort Søndenfieldske Jnfanterieregiment standne, og nu afdøde, Oberst, Niels von Juul og forhen afdøde Hustrue Anne Sophie Juul fød Stabel maa ved Proclama sub poena præclusi et perpetui silentii med 12 Ugers Varsel i de Danske Statstidender og Christiania Jntelligentssedler 3de Gange efter hinanden indkalde alle dem, som formene sig at have noget at fordre efter bemeldte Oberst von Juul og Hustrue, dermed at fremkomme, og saadant deres havende Krav inden foreskrevne Tids Forløb at anmelde og beviisliggjøre, og skal saadan Jndkaldelse i Aviserne ansees og være ligesaa gyldig, som om den var skeet ved Proclama efter Loven; Hvorefter de Vedkommende sig allerunderdanigst have at rette og for Skade at tage vare. Givet i Vor Kongelige Residentsstad i Kjøbenhavn den 16de September 1809. Under Vort Kongelige Segl. L. S.